open-index/open-wikipedia-markdown huggingface dataset:
Tour de Francia 2005

O **Tour de Francia 2005** foi a 92ª edición da carreira ciclista máis importante do mundo. O seu percorrido comezou o 2 de xullo na localidade de Fromentine (departamento de Vendée) e rematou o 23 de xullo en París.

Os equipos participantes foron 21, o número de ciclistas que comezaron a carreira foi de 189 (9 por equipo), dos cales remataron 155. Óscar Pereiro do equipo Phonak e Marcos Serrano do equipo Liberty Seguros foron os 2 únicos ciclistas galegos que participaron na proba, cunha salientable actuación, xa que ámbolos dous foron quen de gañar unha etapa.

A carreira presentaba como gran favorito ó ciclista norteamericano Lance Armstrong, do equipo Discovery Channel, quen xa gañara as 6 edicións anteriores do Tour de Francia, mentres que como principais alternativas presentaba ó italiano Ivan Basso, ós alemáns Jan Ullrich e Andreas Kloden, e ó casaco Alexander Vinocurov.

Lance Armstrong colleu o maillot amarelo na cuarta etapa, unha contra o reloxo por equipos de 67'5 quilómetros, e xa non o deixou até a meta de París salvo por un día que o colleu o alemán Jens Voigt. O podio dos Campos Elisios estivo formado por Lance Armstrong, Ivan Basso e Jan Ullrich.

No ano 2012, como consecuencia das investigacións realizadas na Operación Puerto, a Jan Ullrich fóronlle retirados tódolos resultados deportivos obtidos a partir de maio do ano 2005, acusado de realizar prácticas prohibidas para mellorar a súa condición física, como transfusións de sangue. Tamén no ano 2012, Lance Armstrong foi sancionado pola UCI coa retirada de tódolos seus resultados deportivos obtidos a partir de 1998 como condena por formar parte dunha trama de dopaxe. A mesma condena afectou ós seus compañeiros de equipo David Zabriskie, George Hincapie e Levi Leipheimer. Deste xeito, o podio da edición 2005 do Tour de Francia quedou sen gañador, e o 3º posto pasou a estar ocupado polo español Francisco Mancebo, que rematara 4º na clasificación xeral.

## Etapas 
[180px|miniatura|dereita|[Lance Armstrong levou o maillot amarelo en 16 das 21 etapas.]]

* 

## Clasificación xeral 
Así quedaron as primeiras posicións da clasificación xeral do Tour de Francia 2005 trala disputa da proba e tralas eliminacións de Lance Armstrong, Jan Ullrich e Levi Leipheimer.
[miniatura|250px|[Óscar Pereiro, gañador da 16ª etapa en Pau, rematou 9º na xeral]]

* 

## Notas 
## Véxase tamén 
### Ligazóns externas 
* Presentación do Tour de Francia 2005 
* Páxina oficial do Tour de Francia
Vito de Lucania

**San Vito**, nado en Sicilia arredor do ano 290 e finado en torno ao ano 303 en Lucania (Italia), é un santo católico que viviu durante a persecución aos cristiáns e morreu como mártir da Igrexa a mans dos emperadores Diocleciano e Maximiano. Forma parte do grupo dos Santos Auxiliadores e a súa festividade ten lugar o día 15 de xuño.
The Age of Plastic

***The Age of Plastic*** é o álbum de estrea da banda inglesa de synthpop/New Wave The Buggles, formada por Trevor Horn e Geoff Downes, e que foi publicado a través do selo Island Records o 4 de febreiro de 1980. Trátase dun disco conceptual, on temas de intensa nostalxia e ansiedade sobre os posibles efectos da tecnoloxía moderna. Seguiulle o éxito do seu primeiro sinxelo, "Video Killed the Radio Star", que acadou o número 1 na lista de sinxelos do Reino Unido en 1979. Tres sinxelos máis serían publicados, "Living in the Plastic Age", "Clean Clean" e "Elstree", pero con bastante menos éxito.

## Listaxe de cancións 
Todos os temas compostos por Geoff Downes e Trevor Horn, agás onde se indique.

### Edición orixinal 
#### Cara 1 
# "Living in the Plastic Age"&nbsp;– 5:13
# "Video Killed the Radio Star" (Bruce Woolley, Horn, Downes)&nbsp;– 4:13
# "Kid Dynamo"&nbsp;– 3:29
# "I Love You (Miss Robot)"&nbsp;– 4:58

#### Cara 2 
# "Clean, Clean" (Horn, Downes, Woolley)&nbsp;– 3:53
# "Elstree"&nbsp;– 4:29
# "Astroboy (And the Proles on Parade)"&nbsp;– 4:41
# "Johnny on the Monorail"&nbsp;– 5:28

### Cancións extra na re-edición en CD do 2000 
# "Island"&nbsp;– 3:33
# "Technopop"&nbsp;– 3:50
# "Johnny on the Monorail" (A very different version)&nbsp;– 3:49

### Cancións extra na re-edición en CD no 2010 no Xapón 
O álbum foi re-lanzado o 24 de febreiro do 2010 no Xapón na súa versión remasterizada. Engadíronselle 9 temas (3 deles collidos da re-edición do 2000).

# "Video Killed the Radio Star" (Single version)&nbsp;– 3:25
# "Kid Dynamo" (Single version)&nbsp;– 3:29
# "Living in the Plastic Age" (Single version)&nbsp;– 3:51
# "Island" (Edit version)&nbsp;– 3:33
# "Clean Clean" (12-inch version)&nbsp;– 5:15
# "Technopop"&nbsp;– 3:50
# "Elstree" (Single version)&nbsp;– 4:06
# "Johnny on the Monorail" (A very different version)&nbsp;– 3:50
# "Elstree" (Special DJ edit version)&nbsp;– 3:36
Souvlaki

***Souvlaki*** é o segundo álbum de estudio da banda inglesa de dream pop/shoegazing Slowdive, editado no Reino Unido o 17 de maio de 1993 e o 8 de febreiro de 1994 nos Estados Unidos. Considerado por moitos o seu mellor álbum, este inclúe colaboracións nos sintetizadores do coprodutor Brian Eno nos temas "Sing" e "Here She Comes". A edición dos Estados Unidos inclúe a versión non editada anteriormente de "Some Velvet Morning" (composta por Lee Hazlewood e Nancy Sinatra en 1967) e tres temas do EP *5*.

En outubro de 2016 Pitchfork Media situouno no número 2 da súa lista dos 50 mellores álbums de shoegaze de todos os tempos.

## Listaxe de cancións 
## Notas
El Radical (1931)

***El Radical*** foi un periódico editado en Ourense en 1931.

## Historia e características 
Subtitulado *Órgano oficial del Partido Republicano Radical*, apareceu o 5 de outubro de 1931. Era o voceiro do Partido Republicano Radical de Ourense, tiña como director a Antonio Buján, e Pío Príncipe figuraba como administrador. Imprimíase nos talleres de *La Zarpa*. Hai referencias á súa publicación en decembro de 1931.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
Separations

***Separations*** é o terceiro álbum da banda inglesa de britpop Pulp. Gravado en 1989, publicouse tardiamente en xullo de 1992 a través do selo independente Fire Records. As cancións da segunda metade do disco son dun estilo acid house experimental, mentres que a primeira metade contén temas máis típicos de Pulp.

O álbum foi remasterizado e reeditado en 2012 por Fire Records, xunto con *It* e *Freaks*. Esta reedición atrasouse varias veces, ao estar prevista inicialmente para o 8 de agosto do 2011, sendo o lanzamento finalmente o 13 de febreiro de 2012. Durante ese período a información sobre a remasterización dos álbums e sobre que se engadirían novos temas foi confirmada. A reedición tamén inclúe un novo libreto con notas do xornalista musical Everett True.

## Listaxe de cancións 
Todos os temas foron compostos por Pulp, todas as letras escritas por Jarvis Cocker, agás "This House is Condemned" e "Is This House?" por Russell Senior.
José Rizal

**José Protacio Rizal Mercado y Alonso Realonda**, popularmente coñecido como José Rizal, naceu en Calambá o 19 de xuño de 1861 e finou en Manila o 30 de decembro de 1896, era un nacionalista filipino e un polímata durante o final da colonización española de Filipinas (1521-1898). Oftalmólogo da profesión, Rizal foi un escritor e un membro clave do movemento "Propaganda" filipino que defendía a reforma política da colonia española.

Por instigación das ordes relixiosas (é dicir, dominicos e franciscanos), Rizal foi acusado de asociación ilícita con outros revolucionarios. Convicto por sedición, foi condenado a ser fusilado no paraxe de Bagumbayan (agora Parque Rizal), en Manila. Na véspera da súa execución, escribiu un poema titulado "O meu último adeus", así como unha carta ao seu íntimo amigo e colaborador alemán Ferdinand Blumentritt, na que afirmaba: Querido irmán, cando recibas esta carta xa estarei morto; mañá ás 7 serei executado, aínda que non son culpable de rebelión.

A sublevación filipina de 1896 comezou logo de ser executado polas tropas españolas.

Rizal é membro da xeración máis senlleira dos grandes nacionalistas filipinos, xunto cos seus paisanos e compañeiros Andrés Bonifacio e Emilio Aguinaldo.

miniatura|250px|Fusilamento de José Rizal.

## Obras 
### Novelas 
* *Noli me tangere* (1887)
* *El filibusterismo* (1891)

### Teatro 
* *El consejo de los dioses* (1915)

### Poemas 
* A la juventud filipina (1879)
* Mi último adiós (1896)
* A las Flores de Heidelberg

### Diarios 
* *Dos diarios de juventud (1882-1884)* (Madrid, 1960)

### Zarzuela 
* *Junto al Pasig* (1880)

## Véxase tamén 
### Ligazóns externas 
* Páxina web sobre José Rizal
* *Filipinas - España hace cien años (part1)* *Filipinas - España hace cien años (part2)*
Raquel Miragaia

**Raquel Miragaia Rodríguez**, nada en Tardade (Vilalba) en 1974, é unha escritora galega.

## Traxectoria 
Estudou Filoloxía Galego-Portuguesa e Filoloxía Hispánica na Universidade de Santiago de Compostela. Profesora de lingua castelá desde o 2000, deu clase no IES número 1 da Estrada, IES Leliadoura de Ribeira, IES Virxe do Mar de Noia, no I.E. Giner de los Ríos en Lisboa e actualmente traballa no IES do Milladoiro en Ames.

Ten participado en revistas e xornais como *Mealibra* (Portugal), *Agália*, *Novas da Galiza* ou *Cuadernos de Pedagogía*.

## Obra 
### Narrativa 
* *Diário Comboio* (2002). AGAL/Laiovento.
* *Em tránsito* (2007). Difusora.
* *O décimo terceiro mês* (2010). Ediçons do Trece/Sacaúntos.
* *Tempo Tardade (*2020). Através Editora.
* *Corpus* (2025). Santiago: Através. ISBN  978-84-10491-07-6.

### Obras colectivas 
* *Abadessa, oí dizer. Relatos eróticos de escritoras da Galiza*, 2017, Através Editora.

## Véxase tamén 
### Ligazóns externas 
* Blog da autora
* Ficha da autora na Biblioteca Virtual Galega
Les Misérables (filme de 1998)

**Les Misérables** é unha longametraxe dirixida por Bille August estreada nos cines o 1 de maio de 1998. O guión foi escrito por Rafael Yglesias e é unha adaptación cinematográfica da novela homónima de 1862, do escritor francés Victor Hugo.

Como ocorre na novela orixinal, a trama segue a vida de Jean Valjean (Liam Neeson), un excondenado (en liberdade condicional tras 19 anos de traballos forzados por roubar comida) perseguido polo Inspetor Javert (Geoffrey Rush). Foi filmado nos Estudos Barranov de Praga.

## Sinopse 
A película conta a vida de Jean Valjean (Liam Neeson), un home preso por roubar pan. Posto en liberdade condicional tras cumprir 19 anos, Valjean é recibido na casa dun bispo. Aínda así, pola noite Valjean rouba a prata do bispo, mais cando a policía lle pregunta sobre o roubo, el asegura que lle dou a prata a Valjean e dálle dous candelabros. Logo de 9 anos, Valjean convértese nun rico industrial e alcalde. A súa paz finaliza cando Javert (Geoffrey Rush), un inspetor de policia, que anteriormente fora garda da prisión onde Valjean permanecera, o recoñece e ten case a certeza de que o alcalde é un exprisioneiro que nunca se presentou para cumprir as esixencias da liberdade condicional. Mentres tanto, Fantine (Uma Thurman), unha das empregadas da fábrica de Valjean é despedida por ser nai solteira e vese obrigada a prostituírse para enviar cartos para as persoas que coidan da súa filla. Cando Javert a prende, o seu antigo xefe emprega a súa autoridade para liberala e a recibe na súa casa, xa que ela está enferma. Javert non consegue demostrar a verdadeira identidade do alcalde, xa que outro home, Carnot, é confundido con el e está a piques de ser arrestado. Valjean vai ao tribunal e revela a súa identidade. Cando visita Fantine, descobre que ela está gravemente enferma e, sentindo que pode morrer promete criar á súa filla Cosette. Cando Fantine morre, Valjean escapa de Javert, rescata a Cosette dos Thénardiers e foxe con ela en dirección a París perseguido por Javert ao longo dos anos.

Varios anos despois, Cosette (Claire Danes) é unha adolescente e se namora dun revolucionario, Marius (Hans Matheson). Javert traballa de incógnito como un revolucionario para destruír o movemento ao que Marius pertence. Porén, Javert é descuberto e capturado por Marius, quen o leva ás barricadas para executalo. Valjean descobre o amor entre Cosette e Marius e diríxese ás barricadas para convencer ao mozo revolucionario para que regrese con Cosette. Valjean pídelle a Marius que lle permita executar a Javert. Valjean leva ao prisioneiro a un canellón, mais en lugar de executalo o libera. A película finaliza con Javert suicidandose, xa que non pode aceptar a bondade do acto de Valjean.

## Elenco 
## Notas 
## Véxase tamén 
### Ligazóns externas 
* *Les Misérables* na lista do Arts & Faith Top100 Spiritually Significant Films
Noctivagus

**Noctivagus** é unha banda portuguesa de Rock gótico formada en Setúbal, Portugal no ano 1993.

Lino Atila, tamén coñecido como Lino Cunha, vén sendo o único membro permanente da banda dende a súa fundación. A banda fixo a escolla do nome de Noctivagus, inspirado no latín “aqueles anda ou viguesa na noite", "criaturas fantásticas”.

As súas influencias van desde Joy Division ó Christian Death, ou mesmo, Siouxsie & the Banshees, tomou de todas estas bandas, bordeando sempre un ámbito máis alternativo..

En outubro de 2007, o grupo actuou no Festival " when spirits awake", en Vilnius, na Lituania.

## Discografía 
### E.P 
* *Almas ocultas*, 1995.
* *Imenso*, 1998.

### Álbums 
* *After the Curse*, 2003.
* *Ecos da Noite *, 2011.
### Vídeo 
## Notas 
## Véxase tamén
Balzers

**Balzers** é un concello situado no suroeste do principado de Liechtenstein. Contaba en 2010 cunha poboación de 4&nbsp;529 habitantes. A maior parte da localidade está situada na ribeira este do río Rin.

## Xeografía 
Limita ao norte co municipio de Triesen polo leste e cos municipios suízos de Wartau ao norte, Maienfeld e Fläsch ao sur, e ao suroeste con Sargans. Ademais, grazas aos seus dous exclaves limita tamén cos municipios de Triesenberg, Planken, Schaan e Vaduz en Liechtenstein, e Frastanz e Nenzing en Austria.

## Lugares de interese 
* Pavillón deportivo.
* Río Rin
* Castelo de Burg Gutenberg‎.
* Parroquia de Balzers.

## Transporte 
Para chegar a Balzers pódese coller o autobús ou ben un coche. Tamén se pode chegar en tren, a pesar de que a estación máis próxima (Forst Hilti) áchase ao sueste. Na cidade hai numerosos carrís bici e pódese alugar unha moto ou un coche na cidade.

## Deportes 
Balzers conta cunha das poucas piscinas climatizadas do país. É unha piscina olímpica e atópase no pavillón deportivo, onde tamén hai canchas de fútbol, de baloncesto, de balonmán (aínda que a utilizan para xogar a hóckey) e unha sala multiúsos. O equipo de fútbol da cidade é o FC Balzers.

miniatura|left|Castelo de Burg Gutenberg.

## Véxase tamén 
### Ligazóns externas 
* Sitio oficial do municipio de Balzers
El Radical (A Coruña)

***El Radical*** foi un semanario editado na Coruña en 1931.

## Historia e características 
Apareceu o 26 de xullo de 1931. Foi o voceiro do Partido Republicano Radical da Coruña. Estaba dirixido por Juan Pita Serapio. Ocupouse preferentemente da información estatal, pero tamén da actividade municipal e a vida política local, moitas veces en ton satírico. Criticou o caciquismo en Galicia e as actividades do clero e a aristocracia.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Arratzu

**Arratzu** é un concello vasco da provincia de Biscaia. A súa poboación é de 389 habitantes (2011).

## Véxase tamén
### Ligazóns externas
*Arratzu en euskomedia.org
La Razón (Santiago de Compostela)

***La Razón*** foi un semanario editado en Santiago de Compostela en 1931.
## Historia e características 
Subtítulado *Semanario. Órgano del Partido Republicano*, apareceu o 4 de abril de 1931. Tiña de catro páxinas, un prezo de dez céntimos e imprimíase na tipografía de *El Eco de Santiago*. Foi fundado polo Partido Republicano para apoiar a candidatura da Conxunción Republicano-Socialista nas eleccións municipais do 12 de abril de 1931. Na presentación dise: "La Razón, semanario de idea y combate, será el portavoz de la clase humilde y necesitada. Llevará, en la agilidad de la lucha, la colaboración de la juventud que nació a la vida pública cuando no había derecho, cuando la ley era un mito y el desenfreno una vía legal". Combateu o caciquismo, a candidatura monárquica e reclamou a amnistía para os presos políticos e sociais.

## Véxase tamén 
### Bibliografía 
*
Víctor Corral

**Víctor Corral Castro**, nado en Baamonde (Begonte) o 14 de setembro de 1937 e finado o 15 de decembro de 2021, foi un escultor galego.

## Traxectoria
miniatura|dereita|*Rapaza labrega*.
Empezou a facer esculturas no monte,  coas rochas, cando era neno e coidaba as vacas. Realizou estudos primarios e traballou no campo. Tras dous anos de estudos na Escola de Artes na Coruña e outros dous na Escola da Lonxa de Barcelona, montou o seu primeiro obradoiro en 1963. Tres anos máis tarde facía a súa primeira exposición na Cidade Condal. Despois dalgunhas exposicións en España e no estranxeiro, comezou a construír a súa Casa museo na súa parroquia natal de Baamonde, onde ten esculturas de pedra e bronce no xardín, e de madeira, marfil, bronce e miniaturas de luxo no interior. Na igrexa parroquial de Baamonde hai un castiñeiro centenario coa Virxe do Rosario tallada no interior (caben 4 persoas).

En 2015 foi nomeado fillo predilecto do concello de Begonte. No 2021 foille adicado un Hectómetro literario no Paseo dos Soños vilalbés.

## Obra
Ademais dunha gran colección de esculturas que se atopan por todo o mundo e en man de particulares, realizou máis de 20 monumentos en granito e bronce que se encontran en espazos naturais en Galicia e Zamora.

## Casa-Museo de Víctor Corral en Baamonde
[miniatura|[Casa museo.]]
Dentro da casa do artista, a exposición ocupa dous ambientes diferenciados: o xardín con obras en materiais non perecedoiros (granito e bronce) e o interior con esculturas, de arte abstracta e relixiosa, en madeira, bronce e marfil. O escultor tamén experimenta con outros tipos de material soporte: acuarela e óleo. O universo temático das súas composicións está marcado polo amor a Galicia e as súas profundas crenzas relixiosas. Símbolo desta conxunción é a capela anexa á casa, a virxe realizada no interior dun castiñeiro e un pombal con pedras e minerais de case todo o mundo, no xardín.

## Véxase tamén
### Bibliografía 
*  (2001): *Obra escultórica de Víctor Corral Castro*. OPHIUSA.
*  (2010): "Víctor Corral o el chairego que hablaba con las manos", en *Madrygal. Revista de Estudios Gallegos*.

### Ligazóns externas
* Casa museo de Víctor Corral
* «Agora colgan un iogur dun cordón e din que é arte, pero é un cachondeo», entrevista de Jorge Casanova en *La Voz de Galicia*, 19 de decembro de 2014.
* Victor Corral, el castaño de Baamonde en YouTube.
I Know My Love

"**I Know My Love**" é unha canción tradicional irlandesa, existente dende polo menos 1922. É principalmente coñecida pola versión que fixo o grupo The Chieftains recollida no seu álbum *Tears of Stone* de 1999. Na elaboración do sinxelo tamén participou o grupo irlandés The Corrs.

A canción foi posteriormente incluída no álbum recompilatorio *Dreams: The Ultimate Corrs Collection* do 2006.

## Pistas de reprodución 
* **Europa e México**
# "I Know My Love (edición de radio)" 3:11
# "I Know My Love" 3:51

* **Reino Unido**
# "I Know My Love (Remix Youth Rhythm)"
# "I Know My Love (Remix versión estendida)"
# "Tears of Stone"
Eddie Redmayne

**Edward John David "Eddie" Redmayne**, nado o 6 de xaneiro de 1982 en Londres, é un actor, cantante e modelo inglés.

## Filmografía 
## Véxase tamén 
### Ligazóns externas 
*
Ramón Muttis

**Ramón Alfredo Mutis**, nado o 31 de agosto de 1899 en Buenos Aires e finado o 12 de xaneiro de 1955 en Córdoba, Arxentina, alcumado *El fuerte*, foi un futbolista arxentino que xogaba na demarcación de defensa.

## Traxectoria 
Comezou a xogar profesionalmente en Chile no Santiago Wanderers e tras un breve paso polo CA Atlanta fichou polo Boca Juniors, onde militaría a maior parte da súa carreira e despois do cal se retirou. Porén no ano 1936 volveu para xogar no Argentinos Juniors a moi bo nivel. Retirouse definitivamente no ano 1937 no Club Almagro onde tamén facía as funcións de adestrador e co que conseguiría gañar o campionato de Segunda División. Vitoria que conseguiría xa so como adestrador co Argentinos Juniors no ano 1940.

Coa Selección de fútbol da Arxentina debutou o 20 de maio de 1923 ante o Uruguai, e xogou 11 encontros, disputando o Mundial de Fútbol Uruguai 1930 aínda que xo disputou o primeiro encontro contra Francia.

## Palmarés 
### Campionatos nacionais 
### Campionatos internacionais 
## Notas 
## Véxase tamén 
### Ligazóns externas 
* Biografía en historiadeboca.com 
* Perfil da súa participación nas Copas do Mundo  
* Biografía en Informexeneize.com
Carice van Houten

**Carice Anouk van Houten**, nada en Leiderdorp o 5 de setembro de 1976, é unha actriz neerlandesa de cinema, televisión e teatro.

## Filmografía 
## Véxase tamén 
### Ligazóns externas 
*Páxina oficial  
*Ficha na IMDb
Universidade Técnica de Praga

A **Universidade Técnica Checa de Praga** (en checo **České vysoké učení technické v Praze** ou **ČVUT**) é unha institución universitaria da cidade de Praga e é unha das universidades máis grandes da República Checa e o instituto tecnolóxico máis antigo de Europa Central.

Foi fundado en 1707 polo Emperador Xosé I. Segundo o THES-QS World University Rankings do 2010, o ČVUT é a 121ª mellor universidade tecnolóxica do mundo, sendo a 171ª no 2009  e a 228ª no 2008, e é a primeira da República Checa.

## Notas 
## Véxase tamén 
### Ligazóns externas 
* Sitio web oficial
Evelyn (filme)

***Evelyn*** é un filme irlandés dirixido por Bruce Beresford que se estreou no 2002. O seu argumento baséase nunha historia real.

## Sinopse 
Irlanda, anos cincuenta. A pequena Evelyn e os seus dous irmáns son separados e enviados a distintos orfanatos católicos cando un tribunal decide que o seu pai, un home sen recursos e abandonado pola súa esposa, é incapaz de coidar deles. Porén, o home está decidido a recuperalos por dura e longa que sexa a batalla legal que teña que afrontar.

## Personaxes 
* Pierce Brosnan como Desmond Doyle
* Sophie Vavasseur como Evelyn Doyle
* Aidan Quinn como Nick
* Julianna Margulies como Bernadette Beattie
* Stephen Rea como Michael Beattie
* Hugh MacDonagh como Maurice
* Niall Beagan como Dermot

## Véxase tamén 
### Ligazóns externas 
* Ficha na IMDb
Minus the Machine

***Minus the Machine*** é o sexto álbum de estudio da banda estadounidense de metal alternativo 10 Years, editado o 7 de agosto do 2012 a través do seu propio selo, Palehorse Records, que forma parte do Warner Music Group.

## Listaxe de cancións
Big Daddy (filme)

***Big Daddy*** é un filme estadounidense dirixido por Dennis Dugan que se estreou en 1999.

## Sinopse 
Sonny Koufax é un avogado ó que nunca lle gustou asumir as responsabilidades da súa condición de adulto. Porén, a medida que os seus antigos compañeiros van casando, Sonny decátase de que se non fai algo axiña podería quedar só para o resto da vida. Despois de que a súa última noiva o abandone pola súa inmaturidade, decide facer algo drástico que cambie a súa vida: adoptar a Julian, un neno de 5 anos.

## Personaxes 
* Adam Sandler como Sonny Koufax
* Dylan e Cole Sprouse como Julian 'Frankenstein' McGrath
* Joey Lauren Adams como Layla Maloney
* Jon Stewart como Kevin Gerrity
* Leslie Mann como Corinne Maloney
* Rob Schneider como Nazzo
* Jonathan Loughran como Mike
* Allen Covert como Phil D'Amato
* Peter Dante como Tommy Grayton
* Kristy Swanson como Vanessa
* Joseph Bologna como Lenny Koufax
* Steve Buscemi como Home sen fogar
* Josh Mostel como Arthur Brooks
* Edmund Lyndeck como Mr. Herlihy
* Geoffrey Horne como Sid

## Galardóns e nomeamentos 
* 1999: Premio Razzie ó Peor actor (Adam Sandler). 5 Nomeamentos, incluíndo peor filme.

## Notas 
## Véxase tamén 
### Ligazóns externas 
* Ficha en IMDb 
* Ficha en BoxOfficeMojo 
* Ficha en RottenTomatoes
Mutantes

***Mutantes*** é o segundo álbum da banda brasileira de tropicalia Os Mutantes. Foi orixinalmente editado no ano 1969 a través do selo Omplatten Records. Ten un son máis puído que o seu primeiro traballo, mantendo o sentido do humor e o carácter experimental, fusionando distintos xéneros e usando trucos de estudio, ademais de empregar todo tipo de obxectos e audios de películas e da televisión.

## Listaxe de cancións
Mortal Kombat (filme de 1995)

***Mortal Kombat*** é un filme estadounidense dirixido por Paul W. S. Anderson que se estreou en 1995. Baséase na serie de videoxogos *Mortal Kombat*, sendo o primeiro filme da serie.

## Sinopse 
Durante nove xeracións, Shang Tsung, un bruxo malvado, levou a un poderoso príncipe á vitoria contra os seus mortais inimigos. Se vence o décimo torneo Mortal Kombat, a desolación e o mal que floreceron no mundo exterior reinarán a terra por sempre.

## Personaxes 
* Robin Shou como Liu Kang, un monxe shaolin. Entra no torneo de Mortal Kombat para vingar a morte do seu irmán.
* Linden Ashby como Johnny Cage (dobres de acción Brad Martin e J.J. Perry), unha estrela de Hollywood que entra no torneo para probarlle ó mundo que as súas habilidades na loita son reais.
* Bridgette Wilson como Sonya Blade, unha axente da lei en persecución do criminal que matou o seu compañeiro.
* Christopher Lambert como Rayden, deus do trono e protector de Earthrealm que guía os guerreiros na súa xornada.
* Trevor Goddard como Kano, un mercenario que xuntou forzas con Shang Tsung.
* Talisa Soto como Princesa Kitana (dobre de acción, Dana Hee), a afillada do emperador, que decide axudar os guerreiros da Terra.
* Cary-Hiroyuki Tagawa como Shang Tsung, un poderoso e malvado mago.
* François Petit como Sub-Zero (dobre de acción, Mark Caso), un dos guerreiros de Shang Tsung. Como o seu nome suxire, el posuía a habilidade de conxelar ós adversarios. A rivalidade entre Sub-Zero e Scorpion só é mencionada por Shang Tsung no inicio da película.
* Chris Casamassa como Scorpion (dobres de acción, Mitchell Gaylord e Jeff Imada), un dos guerreiros de Shang Tsung. 
* Keith H. Cooke como Reptile, unha criatura que está ó servizo de Shang Tsung. A forma de lagarto foi creada con imaxes xeradas por ordenador, mentres que a forma humana do personaxe é interpretado por Keith Cooke. Os efectos vocais do réptil son proporcionados por Frank Welker.
* Kevin Michael Richardson como Goro, o invicto campión de Mortal Kombat. Os seus efectos vocais son proporcionados por Frank Welker.
* Gregory McKinney como Jax, compañeiro de Sonya no inicio da película.
* Frank Welker como Shao Kahn, Emperador do outro mundo. (Welker also voiced Reptile and Goro.)
* Steven Ho como Chan Kang, irmán de Liu Kang que foi asasinado por Shang Tsung.

Peter Jason aparece como Master Boyd. Outor artistas mariciais que saen nos créditos son Kenneth Edwards e Hakim Alston.

## Galardóns e nomeamentos 
* 1995: Festival de Sitges: Sección oficial longametraxes a concurso.

## Notas 
## Véxase tamén 
### Outros artigos 
* Mortal Kombat
* *Mortal Kombat: Aniquilación*
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
Lifting Me

"**Lifting Me**" é un sinxelo da banda irlandesa de folk rock The Corrs, sacado á venda en 1999. Foi lanzado como parte dunha promoción de Pepsi e non foi sacado de ningún dos seus álbums, aínda que posteriormente apareceu como canción extra en cando menos nunha versión do álbum recompilatorio *Best of The Corrs*.

## Pistas de reprodución 
# "Lifting Me"
# "Lifting Me" (K-Klass mix)
# Entrevista interactiva CD-ROM
Confraría

O termo **Confraría** pode referirse a:

* Unha **Confraría relixiosa**: grupo de fieis católicos que se unen con fins piadosos, relixiosos ou asistenciais.
* Unha **confraría de pescadores**: asociación de mariñeiros e mariscadores dun lugar cuxa finalidade é a defensa dos seus intereses.
* Un **Gremio** medieval de traballadores ou artesáns dun mesmo oficio ou actividade.
Rebel Heart

"**Rebel Heart**" é un sinxelo da banda irlandesa de folk rock The Corrs sacado do seu álbum *In Blue*. En contraste co resto das cancións do álbum, que son de estilo pop, "Rebel Heart" é unha canción enteiramente instrumental de estilo folk, no que están presentes instrumentos tradicionais de Irlanda como o tin whistle, o bodhrán e o violín.
Gran Premio de Abu Zabi de 2012

O **Gran Premio de Abu Zabi de 2012** (oficialmente o ** Etihad Airways Gran Premio de Abu Zabi de Fórmula 1 de 2012**) foi a décimo oitava proba da tempada de . Disputouse o 4 de novembro de 2012 no Circuíto de Yas Marina na Illa Yas, unha illa nos arredores de Abu Dabi nos Emiratos Árabes Unidos. Foi a cuarta carreira do Gran Premio de Abu Zabi.

A carreira foi gañada por Kimi Räikkönen, pilotando un Lotus, despois de que Lewis Hamilton retirarase da carreira. Foi a súa primeira vitoria desde o seu regreso á Fórmula Un. Fernando Alonso finalizou segundo, por diante do actual líder do campionato Sebastian Vettel, que saía desde o pit lane. Red Bull Racing podería anotar o seu terceiro título consecutivo de construtores nesta carreira, pero non anotou puntos suficientes para facelo.

## Clasificación 
### Cualificación 
### Carreira 
## Posicións despois da carreira 
;Campionato de pilotos

;Clasificación no campionato de construtores

* **Nota**: Só os cinco primeiros postos están incluídos en ambos os grupos de clasificación.

## Notas 
## Véxase tamén 
### Ligazóns externas
The Devil Inside

***The Devil Inside*** é un filme estadounidense dirixido por William Brent Bell que se estreou no 2012.

## Sinopse 
Isabella Rossi cre que a súa nai asasinou brutalmente a tres persoas porque estaba tola. Despois de terse esclarecido que os asasinatos se produciron durante un exorcismo, disponse a investigar o que realmente ocorreu e a atopar un xeito de axudar á súa nai.

## Personaxes 
* Fernanda Andrade as Isabella Rossi
* Simon Quarterman como Ben
* Evan Helmuth como David
* Ionut Grama como Mike
* Suzan Crowley como Maria Rossi 
* Bonnie Morgan como Rosalita
* Brian Johnson como Tenente Dreyfus
* Preston James Hillier como Reporteiro
* D.T. Carney como Detective

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes
The Mothman Prophecies (filme)

***The Mothman Prophecies*** é un filme estadounidense dirixido por Mark Pellington que se estreou no 2002. Baséase na obra de John Keel *The Mothman Prophecies*.

## Sinopse 
Aínda trastornado pola morte da súa esposa por mor dun estraño accidente automobilístico, o periodista John Klein sofre unha avaría co seu coche en plena noite. Ó ir pedir axuda, descobre sorprendido que se atopa nunha pequena vila de Virxinia Occidental, a centos de quilómetros de onde cría estar. A shériff local infórmalle de que unha serie de inexplicables sucesos tiveron lugar nos últimos tempos. Despois de analizar varios casos e de consultar ó especialista en fenómenos paranormais Alexander Leek, Klein comeza a sospeitar que a explicación do estraño suceso podería deberse á presenza de Mothman, unha misteriosa e lendaria criatura que anuncia o desastre e a morte. Esta sospeita pertúrbao até tal punto que as súas máis profundas conviccións comezan a esvaecerse e ten a terrible impresión de atoparse no linde dun universo aterrador e descoñecido.

## Personaxes 
* Richard Gere como John Klein
* Debra Messing como Mary Klein
* Will Patton como Gordon Smallwood
* Lucinda Jenney como Denise Smallwood
* Laura Linney como Connie Mills
* Alan Bates como Alexander Leek
* Mark Pellington como Indrid Cold (voz)

## Véxase tamén 
### Ligazóns externas 
* Ficha na IMDb 
* Ficha en RottenTomatoes
FerroAtlántica

**FerroAtlántica** é unha empresa galega con sede en Madrid, no edificio Torre Espacio. A empresa é o primeiro produtor mundial de silicio metal e de ferroaliaxes co 15 % do mercado mundial. Ten 15 fábricas (6 en Francia, 5 en España, 2 en Suráfrica, unha en Venezuela e outra na China). A capacidade de produción total é de 300.000 toneladas ao ano.

## Historia 
miniatura|En primeiro termo a fábrica de FerroAtlántica en Sabón.
A historia da empresa iníciase co aproveitamento eléctrico do río Xallas o 17 de outubro de 1910. O Goberno Civil da Coruña outorga unha concesión a Francisco del Campo Lacalle para un aproveitamento eléctrico no Xallas cun caudal máximo de 6.000 l/s e un salto de 19,13 m. A empresa medrou mercando concesións, fábricas e canteiras. En 1992 compra a División de Ferroaleacións do Grupo Carburos Metálicos, constituíndose o 4 de decembro dese mesmo ano a sociedade FerroAtlántica, no ano 2007 constitúese o Grupo FerroAtlántica.

FerroAtlántica ten actualmente tres fábricas en Galiza e seis centrais hidroeléctricas: nos concellos de Cee e Dumbría (na Costa da Morte) e mais no polígono industrial de Sabón (Arteixo).

Cinco das centrais hidroeléctricas están situadas na cunca do río Xallas (Dumbría,Mazaricos, entre eles o encoro da Fervenza e o encoro de Santa Uxía) e unha na cunca do río Grande do Porto (Vimianzo). A enerxía eléctrica consómese nas fábricas do grupo vendendo o excedente.

O mineral de cuarzo obtense de canteiras propiedade do grupo como a de Serrabal entre Vedra e Boqueixón.

En 2007 a empresa abriu as comportas da presa da Fervenza deixando o río Xallas e o encoro sen auga causando a morte de milleiros de peixes. Ferroatlántica foi condenada ao pago de 305.954 euros e dous directivos a multas de 4.320 euros, segundo sentenza firme do Xulgado do Penal número seis da Coruña. O fallo condenou en novembro de 2011 á empresa de Juan Miguel Villar Mir a abonar 265.954 euros á Xunta e outros 40.000 a partes iguais entre a Federación Galega de Pesca e Salmo Club de Pesca Deportiva.

En 2015 a empresa anunciou a súa fusión con Globe Speciality Metals (GSM), con sede en Miami. O novo grupo será propiedade ao 57% de FerroAtlántica e o grupo estadounidense terá o outro 43% pasando a chamarse Ferroglobe.

A empresa ten as certificacións ISO 9001, ISO 14001 e OHSAS 18001 todas elas do Regulamento de Ecoxestión e Ecoauditoría Ambiental EMAS (Environmental Management and Audit System). A empresa tamén cumpre o regulamento REACH (Registration, Evaluation, Authorization and Restriction of Chemicals Substances).

## Produtos 
* Si Metal
* SiMn
* FeMn
* FeMn Af
* FeSi
* Microsílice
* Pasta Söderberg

## Notas 
## Véxase tamén 
### Ligazóns externas 
* Páxina web da empresa
Sky Captain and the World of Tomorrow

***Sky Captain and the World of Tomorrow*** é un filme estadounidense dirixido por Kerry Conran que se estreou no 2004.

## Sinopse 
Famosos científicos de todo o mundo están desaparecendo misteriosamente, e a xornalista do Chronicle, Polly Perkins (Gwyneth Paltrow) e o experto aviador Sky Captain (Jude Law) estano a investigar. Arriscando as súas vidas, viaxan a lugares exóticos para poder deter ó malvado doutor Totenkopf, cuxo obxectivo é destruír a Terra. Para cumprir a súa misión contan coa axuda de Franky Cook (Angelina Jolie), comandante dun escuadrón feminino, e dun xenio da tecnoloxía (Giovanni Ribisi).

## Personaxes 
* Jude Law como Harry Joseph "Joe" Sullivan, Sky Captain
* Gwyneth Paltrow como Polly Perkins
* Angelina Jolie como Comandante Francesca "Franky" Cook
* Giovanni Ribisi como Dexter “Dex” Dearborn
* Michael Gambon como Morris Paley
* Omid Djalili como Kaji
* Bai Ling como Muller misteriosa
* Julian Curry como Dr. Jorge Vargas
* Trevor Baxter como Dr. Walter Jennings
* Peter Law como Dr. Aler Kessler
* Laurence Olivier como Doutor Totenkopf
* Khan Bonfils como Creepy

## Galardóns e nomeamentos 
* 2004: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* Ficha na IMDb 
* Ficha en TCM 
* Ficha en AllMovie 
* Ficha en RottenTomatoes 
* Ficha en BoxOfficeMojo
Scary Movie 2

***Scary Movie 2*** é un filme estadounidense dirixido po Keenen Ivory Wayans que se estreou no 2001. Segundo filme da saga de humor *Scary Movie*. É unha parodia dos filme *O exorcista*, *The Amityville Horror*, *Poltergeist*, *O final da escaleira*, *Hollow Man*, *The Legend of Hell House* e *The Haunting*.

## Sinopse 
Un profesor tolo recruta a unha rapaza e ós seus compañeiros, desexosos de vivir aventuras e novas experiencias, para unha saída de fin de semana. Co pretexto de realizar un experimento científico sobre desordes do sono, instálanse nunha casa que resulta estar enmeigada, o cal é adecuado para o propósito real do profesor. Durante a estancia na casa, os estudantes decátanse de que a casa está chea de espectros, principalmente o do dono anterior, quen foi probable responsable dun asasinato pasional cometido anos atrás naquel lugar.

## Personaxes 
* Shawn Wayans como Ray Wilkins
* Marlon Wayans como Shorty Meeks
* Anna Faris como Cindy Campbell
* Regina Hall como Brenda Meeks
* Chris Masterson como Buddy
* Kathleen Robertson como Theo
* David Cross como Dwight Hartman
* James Woods como Padre McFeely
* Tim Curry como Profesor Oldman
* Tori Spelling como Alex Monday
* Chris Elliott como Hanson
* Andy Richter como Padre Harris
* Richard Moll como Hugh Kane
* Veronica Cartwright como Mrs. Voorhees
* Natasha Lyonne como Megan Voorhees
* James DeBello como Tommy

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
Redención Marítima

***Redención Marítima*** foi un periódico aparecido en Vigo en 1931.

## Historia e características 
Apareceu en xuño de 1931 como continuación de *¡Despertad!*. Publicación decenal, era o voceiro do Sindicato de Industria Pesquera y sus Derivados (CNT). Estaba dirixido por Manuel Fandiño Ricart. Recolleu as preocupacións dos sindicatos marítimos de España e os seus movementos reivindicativos. Deixou de publicarse en decembro de 1931 e foi substituído por *Mar y Tierra*, voceiro da Federación Nacional de Industria Pesquera.

## Véxase tamén 
### Bibliografía 
* 

* 
* 

### Outros artigos 
* Lista de publicacións impresas da provincia de Pontevedra
Simon Quarterman

**Simon Quarterman**, nado o 14 de novembro de 1977, é un actor inglés de cinema e televisión.

## Traxectoria 
Ten participado en varias series de televisión do seu país, entre as que se inclúen *Down to Earth*, *Midsomer Murders*, *Holby City*, *EastEnders* e *Victoria & Albert*. No tocante ó cinema, destacan os filmes *The Scorpion King 2: Rise of a Warrior* e *The Devil Inside*.

## Véxase tamén 
### Ligazóns externas 
*Ficha na IMDb
Atxondo

**Atxondo** é un concello vasco da provincia de Biscaia. A súa poboación é de 1.429 habitantes (2011).

## Véxase tamén
### Ligazóns externas
*Páxina oficial do concello  
*Atxondo en euskomedia.org
Night Shades

***Night Shades*** é o cuarto álbum de estudio da banda estadounidense de dance rock Cobra Starship, editado o 29 de agosto do 2011 a través dos selos Fueled by Ramen e Decaydance Records. O disco é a continuación do seu traballo do 2009 *Hot Mess*. O seu primeiro sinxelo foi "You Make Me Feel...", que conta coa cantante Sabi e foi publicado o 10 de maio. Todo o disco estivo dispoñoble en *stream* gratuitamente na súa páxina de Facebook antes do seu lanzamento.

O álbum estreouse no número 50 da lista *Billboard 200*, tras vender 9.000 copias na súa primeira semana, pero caeu ao posto 185 na segunda. Cobra Starship realizou un pre-concerto nos Video Music Awards da MTV no ano 2011, e tras esa actuación o seu sinxelo "You Make Me Feel..." acadou o *top 10* da lista *Billboard Hot 100*.

## Listaxe de cancións
Scary Movie

***Scary Movie*** é un filme estadounidense dirixido por Keenen Ivory Wayans que se estreou no 2000. É unha parodia de humor negro que fai mofa dos xéneros de terror e misterio. Os filmes de finais dos anos 90 dos que se burla son *Scream*, *I Know What You Did Last Summer*, *O sexto sentido*, *The Usual Suspects*, *The Matrix*, *The Blair Witch Project* e ''Dawson's Creek*. *Scary Movie* tivo tres secuelas, *Scary Movie 2* (2001), *Scary Movie 3* (2003) e *Scary Movie 4* (2006). No 2013 estrearase *Scary Movie 5''.

## Sinopse 
Unha fermosa estudante morre asasinada. Un grupo de desorientados adolescentes descobren que existe un asasino entre eles. A heroína Cyndi Campbell e o seu grupo de aloucados amigos veranse atacados por un singular psicópata enmascarado que pretende vingarse deles, despois de que o atropelasen por accidente o pasado Halloween.

## Personaxes 
* Anna Faris como Cindy Campbell
* Regina Hall como Brenda Meeks
* Shawn Wayans como Ray Wilkins
* Marlon Wayans como Shorty Meeks
* Shannon Elizabeth como Buffy Gilmore 
* Jon Abrahams como Bobby Prinze
* Lochlyn Munro como Greg Phillipe
* "Smoke" como Rapaz negro
* Raiden como Rapaza atractiva
* Dave Sheridan como Doofy Gilmore / O asasino
* Cheri Oteri como Gail Hailstorm
* Kurt Fuller como O Shériff
* Carmen Electra como Drew Decker
* Rick Ducommun como Mr. Campbell
* Jayne Trcka como Miss Mann
* Kelly Coffield Park como Profesor de historia
* David L. Lander como Director "Squiggy" Squiggman
* Marissa Jaret Winokur como Tina
* Andrea Nemeth como Heather
* Keenen Ivory Wayans como Slave
* Robert Jacks como Rowdy 
* James Van Der Beek como Dawson Leery

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
The Sisters of Mercy

**The Sisters of Mercy** é unha banda inglesa de post-punk formada en 1979 en Leeds. Despois de conseguir fama no underground británico nos inicios da súa carreira, o grupo tivo a súa ruptura comercial a mediados dos 80 e mantívose no *mainstream* ata comezos da década dos 90, cando pararon de publicar novas gravacións en protesta contra a súa discográfica. Na actualidade a banda só se dedica a realizar xiras.

A banda publicou tres álbums de estudio, o último deles en 1990. Cada un deles foi gravado por formacións distintas; o vocalista e compositor Andrew Eldritch e unha caixa de ritmos bautizada como Doktor Avalanche son os únicos puntos de continuidade entre as distintas formacións. Eldritch e Avalanche tamén estiveron en The Sisterhood, un proxecto paralelo liderado por Eldritch.

O grupo deixou de gravar en 1993, cando comezaron unha folga contra a súa compañía discográfica, a Time Warner, á que acusaron de reterlles royalties e de incompetencia. Aínda que Time Warner finalmente deixou que a banda marchase en 1997, non asinaron con outro selo, e elixiron non usar unha discográfica independente, aínda que tocaron numerosos temas novos nos seus concertos.

Dende 1985, cando os outros membros orixinais marcharon, The Sisters of Mercy converteuse no vehículo artístico de Andrew Eldritch. Os antigos membros da banda crearon os grupos Ghost Dance e The Mission.

## Discografía 
## Véxase tamén 
### Ligazóns externas 
* Páxina oficial
Evaristo Mosquera Martínez

**Evaristo Antonio Mosquera Martínez**, nado en Pontevedra en 1909 e finado en Madrid en febreiro de 1996, foi un mestre e político galego.

## Traxectoria 
Estudou Maxisterio. Na ditadura de Primo de Rivera fixo oposicións en Madrid ao Ministerio de Facenda, que aprobou en 1928, e prestou servizo nas Delegacións de Vigo e Pontevedra. Colaborou con Luis Bello nas súas visitas de Escolas e foi secretario do Comité de Cooperación Intelectual. Durante a República participou na redacción da revista *Cristal* con Amado Carballo e Xoán Vidal Martínez, colaborou na prensa (*El Progreso*, *El Pueblo Gallego* e *El País*) e incorporouse ao Partido Galeguista.

Co golpe de Estado do 18 de xullo de 1936 foi detido. Xulgado en consello de guerra o 14 de abril de 1937 por rebelión militar, foi condenado a trinta anos. Pasou case catro anos detido no campo de concentración de San Simón onde protagonizou, xunto cun grupo de evanxélicos de Marín, Celestino Poza Cobas e o seu fillo Celestino, un plante, negándose a confesar cos cregos da prisión. Cesado como oficial de Facenda en agosto de 1936, no proceso de depuración foi sancionado con separación definitiva en baixa na escala en febreiro de 1937. Abríronlle expediente de responsabilidades políticas. Unha vez en liberdade trasladouse a Madrid e volveu ser detido en febreiro de 1949 por motivos políticos. Xulgado o 14 de abril de 1950, foi condenado a oito anos de prisión, finalmente reducidos a cinco, que cumpriu en Carabanchel, Ocaña e no campo de traballo de Fuencarral. Saíu en liberdade condicional o 15 de novembro de 1952. Finou en Madrid en febreiro de 1996.
## Obras 
* *Cuatro años a bordo de una isla* (Ediciós do Castro, 1984; traducido ao galego por Manuel Alonso como *Catro anos a bordo dunha illa. Memoria dun preso en San Simón*, 2006)

## Notas
Piadena

miniatura|Igrexa parroquial

**Piadena** é unha comuna italiana da rexión da Lombardía, provincia de Cremona, con 3.569 habitantes. Esténdese por unha área de 19 km², tendo unha densidade de poboación de 187 hab/km². Fai fronteira con Calvatone, Canneto sull'Oglio (MN), Casteldidone, Drizzona, Rivarolo Mantovano (MN), San Giovanni in Croce, Solarolo Rainerio, Tornata, Voltido.

En Piadena atópanse palafitas que forman parte dos chamados sitios palafíticos prehistóricos dos Alpes, Patrimonio Mundial segundo UNESCO.

## Notas 
## Véxase tamén 
### Ligazóns externas 
* Páxina web oficial de Piadena
Lista dos capitolios dos Estados Unidos de América

A seguinte táboa é unha **lista dos capitolios dos Estados Unidos de América**, na que se amosan algúns datos sobre a data de construción, coordenadas xeográficas, cidade na que están, estado ó que pertencen e unha imaxe.

## Véxase tamén 
### Outros artigos 
* Lista de estados dos Estados Unidos de América por poboación
* Lista de estados dos Estados Unidos de América por densidade da poboación
* Lista dos estados dos Estados Unidos de América por área
* Lista das maiores cidades dos estados dos Estados Unidos de América
* Lista de bandeiras dos Estados Unidos de América
* Estados dos Estados Unidos de América
Evaristo Mosquera

Co nome de **Evaristo Mosquera** podemos referirnos a:

***Evaristo Mosquera Quiroga**, matemático galego (1834-1894).
***Evaristo Mosquera Martínez**, mestre e político galego (1909-1996).
The Wedding Present

**The Wedding Present** é unha banda inglesa de indie rock formada na cidade de Leeds en 1985 das cinzas do grupo The Lost Pandas. A música da banda evolucionou dende un indie rock de ritmos rápidos, na liña das súas influencias máis obvias, The Fall, Buzzcocks e Gang of Four, cara formas máis variadas. Ao longo da súa carreira a banda estivo liderada polo vocalista e guitarrista David Gedge, o único membro constante do grupo.

## Discografía 
* *George Best* - 1987
* *Bizarro* - 1989
* *Seamonsters* - 1991
* *Watusi* - 1994
* *Saturnalia* - 1996
* *Take Fountain* - 2005
* *El Rey* - 2008
* *Valentina* - 2012

## Véxase tamén 
### Ligazóns externas 
* Páxina oficial
Ride

**Ride** é unha banda inglesa de rock alternativo formada en 1988 en Oxford. Estivo composta por Andy Bell, Mark Gardener, Laurence "Loz" Colbert e Steve Queralt, e inicialmente formou parte da escena "shoegazing" emerxida en Inglaterra a principios dos anos 90. Tras a separación do grupo en 1996, os membros movéronse a varios proxectos, entre os que destacou Andy Bell, que se converteu no baixista de Oasis. No ano 2001 a banda reuniuse brevemente para unha única actuación nun programa de televisión. O álbum de estrea da banda, *Nowhere*, é considerado un dos mellores traballos do xénero shoegazing, e foi colocado no posto 74 da lista de Pitchfork Media dos "100 mellores álbums dos 90", e o seu tema "Vapour Trail" foi elixida a 145 da lista das "200 mellores cancións dos 90", tamén de Pitchfork Media. O álbum tamén está incluído no libro *1001 álbums que debes escoitar antes de morrer*.

O día 18 de novembro do 2014 anunciouse que Ride reuiríase novamente e realizaría unha serie de concertos por Europa e Norteamérica nos meses de maio e xuño de 2015. Dende entón publicou dous álbums máis, *Weather Diaries* (2017) e *This Is Not a Safe Place* (2019).

## Discografía 
## Notas 
## Véxase tamén 
### Ligazóns externas 
* Páxina oficial